ร้านนี้มีชื่อร้านว่า ผัดไทบอสตัน ค่ะเป็นร้านที่ตั้งอยู่ที่ด้านหน้าของตลาดแม่เหียะเลยค่ะ
ที่หน้าร้านก้มีที่จอดค่ะ แต่ก็สามารถจอดรถได้ที่ด้านในของตลาดแล้วเดินออกมาก็ได้ค่ะ
ร้านนี้จะตั้งอยู่ติดถนนใหญ่เลยค่ะ ที่ลองมาทานร้านนี้เพราะมีความรู้สึกอยากทานผัดไท
ขึ้นมาค่ะ เลยหาร้านใกล้ๆที่ทำงานทาน ที่เลือกร้านนี้เพราะว่าชื่อร้านเนี้ยะมีคำพ่วงผัดไท
ไปด้วย แสดงว่า ผัดไทร้านนี้ต้องเป็นเมนูเด็ดแน่นอน 

สำหรับตัวร้านค่ะ ร้านจะเป็นแบบโอเพ้นท์ ดูภายนอกก็เหมือนร้านอาหารทั่วๆไปไม่ได้ดู
พิเศษอะไรค่ะ มีที่นั่งค่อนข้างเยอะเลย ร้านสะอาดสะอ้านมากค่ะ ถึงจะเป็นร้านที่ติดถนน
ต้องมีฝุ่นควันแน่นอน แต่ก็เห็นพนักงานร้าน คอยเช็ดๆ ถูก กวาดร้าน ทั้งพื้นทั้งโต๊ะเลย
และสำหรับน้ำดื่ม สามารถบริการตัวเองได้ฟรีเลยค่ะ มีภาชนะปิดสนิท น้ำแข็งก็ฟรีค่ะ

มาดูที่เมนูอาหารกันค่ะ แน่นอนเลยว่าเมนูเด็ดของร้านต้องเป็นผัดไทแน่นอน มีทั้งแบบ
ผัดไทไข่และกุ้ง และยังมีแบบเปลี่ยนเป็นวุ้นเส้นได้อีกด้วย เส้นจะมาแบบชุ่มฉ่ำซอส
แบบเข้มข้นเลยค่ะ นอกจากเมนูผัดไทก็ยังมีเมนูอาหารอย่างอื่นด้วยค่ะ เช่น ราดหน้า
หมู ไก่ หรือ ทะเล ผัดหมี่ กระเพาะปลา ข้าวซอยไก่ ก๋วยเตี๋ยวไก่ ข้าวไก่อบ ข้าวหมูอบ
ข้าวหมูกรอบ ข้าวแพนงหมู ข้าวแกงเขียวหวาน ขนมเบื้องญวน เมนูก็เยอะเหมือนกันค่ะ
แถมราคาก็ไม่แพงด้วยค่ะ 35-50 บาทเท่านั้นเองค่ะ 

ในเรื่องของรสชาติ แนะนำให้มาทานผัดไทเลยค่ะ สำหรับเราชอบมากเพราะชอบทาน
ผัดไทที่ไม่แห้งจนเกินไป ฉ่ำๆซอสและเส้นเหนียวนุ่มค่ะ ร้านนี้เป็นแบบที่ชอบทุกอย่าง
เลยค่ะ เส้นก็เหนียวนุ่มจริง เครื่องแน่นมาก รสชาติแบบกลมกล่อมลงตัวเลยค่ะ และได้
ลองสั่งข้าวไก่อบมาทานด้วย ก็อร่อยค่ะ น้ำซอสที่ราดรสชาติกำลังดีเลยค่ะ ไม่เค็มจน
เกินไป ทานง่าย เนื้อไก่ก็นุ่มๆดีค่ะ ให้มาเยอะด้วยค่ะ ร้านอีกร้านอาหารจานเดียวที่ราคา
เบาๆ ทานง่าย อร่อยในราคาไม่แพงแต่คุณภาพคุ้มค่าสุดๆค่ะ